**GORUCHWYLYDD CADW TŶ**

**Theatr Clwyd**

Disgrifiad Swydd

Teulu: Profiad

Yn gyfrifol am: Cynorthwywyr Cadw Tŷ

Yn adrodd i: Cydlynydd Cyfleusterau

Gradddfa: OP3

**Pwrpas y Swydd**

Fel Goruchwylydd Cadw Tŷ byddwch yn gweithio gyda thîm ac yn ei arwain i gwblhau amrywiaeth o dasgau a dyletswyddau glanhau rheolaidd ac untro yn unol â chyfarwyddyd y Cydlynydd Cyfleusterau.

**Cyfrifoldebau allweddol**

**Goruchwyliaeth**

* Hyfforddi cynorthwywyr cadw tŷ ar gyfer cwblhau tasgau glanhau a chynnal a chadw
* Goruchwylio ac arwain cynorthwywyr cadw tŷ ar shifft
* Gwirio glendid ystafelloedd ac ardaloedd cyffredin, gan gynnwys y grisiau
* Cysylltu â'r Cydlynydd Profiad pan roddir gwybod am absenoldebau, i gefnogi ailamserlennu
* Sefydlu ac addysgu cynorthwywyr cadw tŷ am lanweithdra, taclusrwydd a safonau hylendid
* Cymell y cynorthwywyr cadw tŷ a datrys unrhyw broblemau sy'n codi yn y swydd
* Ymateb i adborth gan westeion a cheisiadau arbennig

**Cyffredinol**

* Arwain y Cynorthwywyr Cadw Tŷ wrth gwblhau dyletswyddau Cadw Tŷ a hefyd arwain drwy esiampl drwy gwblhau'r dyletswyddau eich hun
* Gwagio biniau gwastraff ac ailgylchu neu gynwysyddion tebyg, gan gludo deunydd gwastraff i fannau casglu penodol
* Ysgubo lloriau gyda brwshys neu fopiau rheoli llwch
* Mopio lloriau gyda mopiau gwlyb neu laith
* Hwfro a glanhau carpedi a rygiau
* Defnyddio peiriannau sgwrio / sgleinio electronig i sgwrio, sgleinio, chwistrellu a glanhau lloriau
* Tynnu llwch, sychu, golchi neu sgleinio dodrefn, silffoedd, siliau ffenestri ac arwynebau allanol cypyrddau, rheiddiaduron, silffoedd a ffitiadau
* Ailgyflenwi eitemau traul (sebon, papur toiled, tywelion papur) os oes angen
* Glanhau toiledau, iwrinals, basnau dwylo a sinciau
* Defnyddio sylweddau cemegol yn ôl yr angen wrth lanhau neu mewn gweithdrefnau cynnal a chadw, gan ddilyn y canllawiau ar gyfer eu defnyddio

**Gweinyddu**

* Cadw llygad ar lefelau stoc y cynhyrchion glanhau ac archebu yn unol â hynny a sicrhau eu bod yn cael eu storio’n ddiogel.
* Cwblhau tasgau gweinyddol arferol sy’n ofynnol e.e. gwirio tasgau glanhau ar daflenni manyleb glanhau dyddiol a gwirio bod y Cynorthwywyr Cadw Tŷ wedi eu cwblhau.

**Arall**

* Nodi a chynllunio ar gyfer tasgau glanhau dwfn a'r logisteg fel amserlenni, yr offer sydd ei angen, ac ati.
* Cynrychioli a hyrwyddo'r sefydliad yn gadarnhaol ar bob lefel.
* Ymgymryd â dyletswyddau eraill yn unol â gofynion rhesymol y Cydlynydd Cyfleusterau

**Manyleb y Person**

**Hanfodol**

* Profiad o arwain tîm
* Gwybodaeth am ddyletswyddau cadw tŷ cyffredinol
* Y gallu i ddefnyddio cyfrifiadur ac archebu stoc gan gyflenwyr allanol
* Y gallu i ddilyn cyfarwyddiadau a chwblhau tasgau wedi’u dirprwyo yn gywir ac yn effeithiol ac o fewn terfynau amser penodol.
* Parodrwydd i weithio oriau hyblyg, gan gynnwys gyda'r nosau, penwythnosau a gwyliau
* Prydlon a dibynadwy
* Y gallu i weithio ar eich pen eich hun ac fel aelod o dîm i gyrraedd safonau penodol
* Bod yn hyblyg i ofynion y swydd fel maen nhw’n newid
* Ymfalchio mewn gwneud y swydd yn dda.

**Dymunol**

* Y gallu i gwblhau dyletswyddau glanhau cyffredinol fel y manylir uchod
* Dealltwriaeth o reoliadau COSHH
* Profiad o weithio mewn theatr neu amgylchedd hamdden
* Profiad blaenorol o weithio mewn amgylchedd glanhau masnachol